# Habilitet

**Hva vil det si for deg som deltar i evalueringen?**

Inhabilitet betyr at det foreligger noe som kan svekke tilliten til at kommunen opptrer upartisk (nøytralt).

Tilknytning gjennom familie, vennskap, tidligere arbeidsforhold og lignende til selskaper som har levert inn tilbud eller ledende personer/nøkkelpersoner i disse selskapene, vil typisk kunne medføre at man blir ansett inhabil. Det samme gjelder hvis du selv har direkte interesser i saken, f.eks. ansettelse, styreverv, aksjer mv. Det er også viktig at du ikke har skrevet noe i sosiale medier hvordan du vurderer leverandørene, nøkkelpersoner i selskapene/tilbudene el. Inhabilitet kan føre til at konkurransen må avlyses og lyses ut på nytt, samt at kommunen kan bli erstatningsansvarlig.

Hvis du ser at du kan være inhabil når du blir bedt om å delta i evalueringen, må du straks melde fra til innkjøp/prosjektstab. En oppregning av hva som kan medføre inhabilitet kan aldri bli fullstendig. Er du i tvil, så ta kontakt med innkjøp/prosjektstab. Hvis du først oppdager muligheten for inhabilitet når du deltar i evalueringen, snakk straks med innkjøp/prosjektstab.

Dersom du blir erklært inhabil, har ikke dette nødvendigvis noe å gjøre med at de involverte ikke stoler på dine vurderinger. Det er imidlertid viktig at det ikke kan reises tvil om din rolle under evalueringen. Avgjørelsene skal ikke bare være rettferdige, de skal også se rettferdige ut.

Skjemaet nedenfor skal utfylles før evalueringen påbegynnes:

**Deltakere ved evalueringen:**

**Ingen av deltakerne har tilknytning til selskapene som har levert inn tilbud eller ledende personer/ «nøkkelpersoner» i disse selskapene. Deltakerne kjenner heller ikke til andre forhold som er egnet til å svekke deres habilitet.**

**Dato / sted**

**Signatur av deltakerne i evalueringen:**

**Skjemaet arkiveres av innkjøpsansvarlig i 360 på det aktuelle saksnummeret.**